S-272/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2017, á hendur K-kk-þgf E-kk-þgf B-kk-þgf, kennitala 000000-0000, [...], Reykjavík, fyrir eftirtalin brot framin árið 2016:

1. Innflutning fíkniefna, með því að hafa laugardaginn 15. október 2016, í ágóðaskyni flutt inn til landsins með pakkasendingu frá Hollandi 208 stykki af MDMA, en tollverðir fundu sendinguna við eftirlit í póstmiðstöðinni við Stórhöfða 32 í Reykjavík. Efnunum var skipt út fyrir gerviefni af hálfu lögreglu og sótti ákærði sendinguna á pósthúsið í Mjódd fimmtudaginn 20. október, K-kk-nf var handtekinn af lögreglu er hann gekk út af pósthúsinu.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Vopnalagabrot, með því að hafa fimmtudaginn 20. október í bifreiðinni YM-331, haft í vörslum sínum bitvopn með blaði lengra en 12 cm, sem lögreglan fann við leit.

Telst brot þetta varða við a. lið 2. mgr. 30. gr., sbr. 1. mgr. 36. gr. vopnalaga nr. 16/1998.

3. Fíkniefnalagabrot, með því að hafa fimmtudaginn 20. október í herbergi að Rauðagerði 72 í Reykjavík, haft í vörslum sínum 1,11 g af marijúana, sem lögreglan fann við leit.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku 208 stykkjum af MDMA, 1,11 g af marijúana og hníf, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og 1. mgr. 37. gr. vopnalaga nr. 16/1998.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í janúar 1997. Hann hefur ekki áður gerst sekur um refsivert brot.

Við ákvörðun refsingar er litið til greiðlegrar játningar ákærða og ungs aldurs hans, sbr. 4. tl. 1. mgr. 70. gr. almennra hegningarlaga nr. 19/1940. Þá er einnig litið til umfangs þeirra ávana- og fíkniefna sem tilgreind eru í ákæru. Með hliðsjón af framangreindu og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 208 stykki af MDMA, 1,11 g af marijúana og hnífur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef hdl., 105.400 krónur, að meðtöldum virðisaukaskatti, og 83.222 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf Ö-kk-nf B-kk-nf, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 208 stykki af MDMA, 1,11 g af marijúana og hnífur.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef hdl., 105.400 krónur og 83.222 krónur í annan sakarkostnað.

L-kvk-nf R-kvk-nf S-kvk-nf